

ΔΗΜΟΣ ΑΓΙΑΣ ΒΑΡΒΑΡΑΣ

***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *30.7.2025***

**Δωρεάν εξετάσεις στο σπίτι σε ευάλωτους συμπολίτες μας**

**από τις Κινητές Ομάδες του ΕΟΔΥ**

Ακόμη μία σημαντική δράση για τους ευάλωτους συμπολίτες μας πραγματοποιήθηκε στις 28 και 30 Ιουλίου 2025, σε συνεργασία του δήμου μας και των Κινητών Ομάδων του ΕΟΔΥ.

Ιατροί και νοσηλευτές του ΕΟΔΥ, συνοδεία στελεχών των κοινωνικών υπηρεσιών του δήμου μας, πραγματοποίησαν κατ’ οίκον δωρεάν εξετάσεις, σε ηλικιωμένους και ΑΜΕΑ, ωφελούμενους του προγράμματος «Βοήθεια στο σπίτι». Η εκκίνηση της ομάδας με το ειδικό αυτοκίνητο του ΕΟΔΥ έγινε από το Α ΚΑΠΗ. Η συνεργασία θα συνεχιστεί από τον μήνα Σεπτέμβριο και θα υπάρξει νέα ανακοίνωση.

Υπενθυμίζουμε ότι οι εξετάσεις, κατά την διάρκεια των δράσεων, είναι οι εξής:

Με μηχανήματα γρήγορης μέτρησης (POC):  Χοληστερόλη, Τριγλυκερίδια, Αιμοσφαιρίνη/αιματοκρίτης, Γλυκόζη, Γλυκοζυλιωμένη αιμοσφαιρίνη, Πίεση,    Μέτρηση κορεσμού οξυγόνου, Δείκτης μάζας σώματος.

Ανάλογα με τις ανάγκες του πληθυσμού, οι ΚΟΜΥ διαθέτουν φορητή μονάδα τηλεϊατρικού εξοπλισμού, που επιτρέπει την απομακρυσμένη ιατρική αξιολόγηση και διάγνωση. Ο εξοπλισμός περιλαμβάνει: Φορητό υπέρηχο, Ηλεκτρονικό στηθοσκόπιο, Οξύμετρο, Σπιρόμετρο, Πιεσόμετρο, Μόνιτορ ζωτικών σημείων,     Καρδιογράφο.

Τέλος, ενισχύεται η υλοποίηση των Προγραμμάτων Προληπτικών Εξετάσεων του Υπουργείου Υγείας: Καρδιαγγειακών νοσημάτων, Καρκίνου του παχέος εντέρου,      Καρκίνου του τραχήλου της μήτρας